المشاركة الأصلية كتبت بواسطة wesmy1
السلام عليكم ورحمة الله وبركاته
تحية طيبة وبعد
بخصوص استفسارك عن البعثة لا ستراليا قريبي رد علي واتركك مع رسالته نصا //
بالنسبة لصاحبك اللي جايته بعثه لاستراليا انا حاضر لاي شي يبيه .
اما عن استفساراته التالية :
- كيف الجو : الجو عموما في استراليا جميل حار صيفا وبارد شتاءا , ولكن على حسب المدينة او المنطقة اللي يبي يروح لها , عموما بالنسبة للمدن الكبيرة سيدني ومالبورن وبرزبن فالجو العام جميل وتعتبر من اجمل مدن استراليا .
الجامعات وايش افضل شي : هذه صعب تحددها لان الجامعات كثيرة والتخصصات متعدده , فتلاقي تخصص في جامعة معينه زين وفي تخصص ثاني العكس , ولكن على الاجمال اتوقع الكل يمدح جامعات استراليا , ماسمعت احد يسبهم . اما افضل شي , فما ادري هل السؤال الافضل تعني الاسهل او الاقوى , لذلك راح اوضح الكل . الاسهل ماضنيت انهم متساهلين , لانهم اذا تساهلوا راح يجي الكل يدرس هنا وياخذ الشهادة اللي يبي , وايضا ماضنيت دولتنا العزيزة تبتعثنا لها اذا كانت الجامعات متسيبه , لذلك اللي انا اشوفه من دراستي للغة انهم جديين مرة . اما عن اقوى الجامعات فهناك خمس جامعات تعتبر الاقوى من بين جامعات استراليا وذلك على حسب التصنيف العالمي للجامعات , ولكن مايمنع انها لاتخلو من الطلاب السعوديين او العرب , ولكن قد تكون شروط القبول فيها شوي صعبة . لذلك على صاحبك بعد ان يحدد المرحلة اللي يبي يدرسها والتخصص , عليه ان يطلع على عدد من المواقع التي تهتم في الطلبة في استراليا , ويحاول يساوي احصائية بالطلبه اللي يدرسون في نفس تخصصه ويحاول يارسلهم ويعرف اكثر , لانهم راح يفيدوه اكثر مني , وهذا مايمنع ان اساعده .
اما بالنسبة لحياة المرأة المتحجبة في استراليا فعاديه ولا تتعرض لاي مشكلة , لان بعض الزملاء زوجاتهم متغطين كامل , والقانون هنا يمنع هذا ولكن ماحد قالهم شي , وعايشين بكل امان وبكل اريحيه . اما بالنسبة لدراستها فالوضع جيد , لاني عايش الوضع ويدرس معي بنات سعوديات واحسهن مرتاحات ومجتهدات اكثر مننا . يعني على حسب طموح الشخص والهدف من دراسته , لان اللغه الاكاديمية يبيلها شغل مو سهل . اما بالنسبة للاطفال فعلى حسب اعمارهم , اذا كانوا فوق 7 سنين فيدخلهم مدارس ويكون ذلك على حساب الملحقية , اما اذا كانوا دون ذلك فيدخلهم حضانه ولكن يكون ذلك على حسابه الشخصي , واللي اعرفه من تجارب احد الزملاء انه يعطي العائله اللي حاط ولده عندهم اربعين دولار يوميا , واعتقد هذا كثير , ولكن ما باليد حيله , مضطر .هذا بالنسبه لسيدني , واعتقد في غير سيدني يكون ارخص , لان سيدني دائما اغلى من غيرها من المدن .
ولكن بلغ صاحبك هالجمله
اعقلها وتوكل
والله الحافظ والمرشد الى الطريق الصحيح
وشكرا
اسال الله لك التوفيق